Finnhittien kuninkaiden Dannyn, Frederikin ja Tapani Kansan keikoilla on kesän aikana viuhunut pikkuhousuja. Näin kävi myös Jämsän Iskelmäfestivaaleilla.

Naistenmiehen mainetta nauttiva Frederik on tyrmistynyt siitä, että Danny on kehdannut väittää Frederikin palkanneen keikoille pikkuhousujen heittäjän.

– Nämä on niitä kateellisen Dannyn juoruja. Ne housut tulee ihan sympatiasta, ikinä en ole palkannut ketään, Frederik linjaa ja kiittää kaikkia naisia, jotka ovat pistäneet alushousunsa viuhumaan.

Frederikin mukaan alushousuja lentäisi enemmänkin lavalle, jos yleisön ja lavan välissä oleva turva-alue olisi lyhyempi.

– Turva-aita on siinä siksi, koska Frederik on niin vaarallinen, muusikko vitsailee.

Frederikin mukaan hän on laulavasta tehokolmikosta ainoa, joka ottaa kunnolla ilon irti poikien rilluttelukesästä. Hän onkin kutsunut keikkojen tiimellyksessä naisia kanssaan jatkoille porealtaaseen.

– Danny menee nukkumaan jo kympiltä ja Tapsa ( Tapani Kansa) vähän myöhemmin. Minä olen ainoa, joka vähän rilluttelee. Pojat elää aika seesteistä vanhuutta, Frederik kuittailee.

Videolla Frederik puolustaa juhannuksena Himoksen keikalla laukomaansa alapäähuumoria.